钦定古今图书集成/明伦汇编/氏族典/第409卷 > 许德溥
## 钦定古今图书集成/明伦汇编/氏族典/第409卷 > 许德溥

按《明外史吴应箕传》：“如皋布衣许德溥，字元博，吏部
员外郎，直族子。闻贼陷京师，恸哭数日。后闻南都覆，
亦如之。每独居辄哭。食必置崇祯钱于案上，祭而后
食。刺四字于胸曰：‘不愧本朝’。又刺八字于臂曰：‘生为
明人，死为明鬼’。发其事者，执见县令不跪，执送巡江
御史，亦不跪。御史以德溥名闻，临刑慨然曰：‘今日得
见先帝，吾事毕矣’！”